L-Ewwel Surmast Direttur tal-Banda Sant'Antnin B'Kara Maġġur Anthonv Aquilina Il-Maġġur Anthonv Aquilina kien magħruf bħala bniedem smart ħafna u hu mhux biss irid il-Banda tkun intonata kif suppost imma anke il-bandisti jridu jkunu libsin kif għandu jkun. Huwa kien magħruf ma' Malta kollha u anke ma' dawk il-Maltin li hemm jgħixu barra minn xtutna, speċjalment dawk li għandhom għal qalbhom il-marċi Maltin. Il-Maġġur Anthonv Aquilina twieled f'Ħaż-Żebbuġ minn Filippa u Andrea Aquilina. Fl-età ta' 10 snin huwa beda l-istudju mużikali tiegħu. L-istrument li beda jdoqq bih kien il-klarinett. Wara 4 snin ta' tagħlim tal-klarinett huwa daqq bħala solista t-terzett mill-opra Lombardi ta' Giuseppe Verdi. Karriera Mużikali Meta Anthonv Aquilina kien idoqq mal-King's Own banda tal-Belt Valletta s-surmast direttur ta' dak iż-żmien Mro. A. Doncich, ġie mitlub mill-awtorità militari jirrikmanda lil xi ħadd li fl-opinjoni tiegħu għad jipprometti biex immur jagħmel kors ta' surmast direttur fl-Ingilterra. Is-Surmast Doncich għażel liż-żagħżugħ Anthonv Aquilina għal dan il-kors. Il-kaptan Anthonv Aquilina għamel 7 snin Surmast Direttur tal-Banda tar-Roval Malta Artillerv. Fi żmien il-gwerra tawh il-Commission ta' fizzjal. Fl-armata huwa baqa' javvanza sa ma ħa r-rank ta' maġġur. Il-Maġġur Anthonv Aquilina beda l-karriera ta' surmast Direttur mal-baned popolari fl-1946 mal-Banda Duke of Connaught's Own, Banda Karkariża oħra. Huwa dam jidderieġi din il-banda għal 11-il sena. Tul dawn il-11-il sena l-Maġġur kkompona diversi marċi mill-isbaħ fosthom wieħed li kien għamel u għadu sal-lum popolari u maħbub ma' Birkirkara, il-marċ famuż Come on the Stripes. Huwa kellu stima kbira mill- maġġoranza tal-karkariżi. Eżatt wara li rreżenja minn mal-Banda Duke of Connaught's 1956, huwa ġie maħtur Surmast Direttur mal-Banda Ċittadina King's Own. Huwa dam 15-il sena jmexxi lil din il-banda. Wara waqfa ta' aktar minn għaxar snin mid-direzzjoni diretti tal-baned peress in-natura tax-xogħol li kien għadu kif ġie assinjat lilu li ma ħallilux ħib biżżejjed x'jiddedika lill-baned. Sakemm fis-sena 1983 il-Maġġur Anthonv Aquilina ġie avviċinat li sejra titwaqqaf banda ġdida u li kemm il-Kumitat kif ukoll il-membri xtaqu li jkun hu li jmexxi lil din il-banda ġdida ġo Birkirkara. Għalkemm Soċjetà Mużikali Sant'Antnin — Birkirkara fl-età sabiħa ta' 76 sena l-Maġġur Anthonv Aquilina aċċetta b'entużjażmu li jkun hu s-surmast direttur tal-banda l-ġdida. Il-Banda Sant'Antnin ta' Birkirkara li għadha sal-lum magħrufa bħala l-banda tal-Maġġur. Mal-Banda Sant'Antnin, il-Maġġur ikkompona l-uniku Innu Popolari li kiteb 'Preghiera lil Sant'Antnin'. Il-Maġġur ikkompona 'l fuq minn mitt marċ brijuż u Innu popolari. Il-Maġġur qatt ma kkompona marċ funebru mhux għax ma kienx kapaċi anzi għax kif kien jgħid hu stess 'jien inħobb nallegra lin-nies u mhux innikkithom'. Min hu dilettant tal-baned u aktar u aktar tal-marċi Maltin jaf tajjeb il-kapaċità kbira li kellu l-Maġġur f'dan il-qasam, tant li ftit ferm huma dawk il-baned li fl-arkivji tagħhom m'għandhomx xi marċ kompożizzjoni tal-Maġġur Anthonv Aquilina, u ma tmurx festa li ma tismax xi marċ minn tiegħu jindaqq għall-okkażjoni. Il-Maġġur Anthonv Aquilina rrekordja żewġ diski bil-marċi brijużi tiegħu. Huwa miet ħabta u sabta nhar il-21 ta' Settembru, 1985 fl-età ta' 79 sena. Baqa' jokkupa l-kariga ta' Surmast Direttur mal-Banda Sant'Antnin sa mewtu. Il-funeral tiegħu sar nhar it-Tlieta, 24 ta' Settembru, 1985 f'Birkirkara akkumpanjat mill-banda tiegħu, dik ta' Sant'Antnin. Il-funeral tal-Maġġur kien wieħed mill-kbar fejn Triq il-Wied u Triq Mannarino ġo Birkirkara kienu miżgħuda bin-nies niex jagħtu l-aħħar tilsima kif jixraq lil dan il-bniedem li tant ferraħ nies bil-pinna mużikali tiegħu. Waqt il-korteo fil-funeral it-tebut tal-Maġġur Aquilina l-ħin kollu kien merfugħ mill- membri tal-kumitat tal-Banda Sant'Antnin filwaqt li l-istess banda daqqet 'Preghiera lil Sant'Antnin' u l-marċ Balfrendozan li kienu żewġ kompożizzjonijiet ta' l-istess Maġġur Aquilina li kienu jogħġbuh ħafna. Soċjetà Mużikali Sant'Antnin: Birkirkara